CMC จับมือ “เทเลด็อค” มอบชุดตรวจโควิด “รพ.จุฬาลงกรณ์”
CMC ร่วม “เทเลด็อค” บริจาคชุดตรวจโควิด-19 แบบ ATK  ส่งมอบ รพ.จุฬาลงกรณ์ สภากาชาดไทย จำนวน 3 พันชุด มุ่งสานต่อความห่วงใยทีมแพทย์-พยาบาล รวมมูลค่าแล้วกว่า 5 แสนบาท ให้กับสถานพยาบาลทั่วประเทศมูลค่ากว่า 1 ล้านบาทภายในปีนี้
CMC ร่วม “เทเลด็อค” บริจาคชุดตรวจโควิด-19 แบบ ATK ส่งมอบรพ.จุฬาลงกรณ์ สภากาชาดไทย จำนวน 3 พันชุด มุ่งสานต่อความห่วงใยทีมแพทย์-พยาบาล
4 มี.ค. 2565

บริษัท เจ้าพระยามหานคร จำกัด (มหาชน) หรือ CMC ร่วมกับบริษัท เทเลด็อค จำกัด หรือ Teledoc เป็นบริษัทในเครือ ภายใต้โครงการ CMC Sharing Work Sharing Love นำโดย นางสาวอนงค์ลักษณ์ แพทยานันท์ กรรมการผู้จัดการ ตอบแทนคืนสู่สังคมให้เติบโตยั่งยืนร่วมกัน สานต่อความห่วงใยทีมแพทย์-พยาบาล มอบชุดตรวจคัดกรองโควิด-19 (COVID-19 Scan) แบบ ATK (Antigen Test Kit) สำหรับใช้โดยบุคลากรทางการแพทย์ (Professional Use) จำนวน 3,000 ชุดตรวจ ให้กับ โรงพยาบาลจุฬาลงกรณ์ สภากาชาดไทย โดยได้รับเกียรติจาก ภญ.วรรณี อิทธิวัฒนกุล ผู้ช่วยผู้อำนวยการ โรงพยาบาลจุฬาลงกรณ์ ด้านระบบยาและเวชภัณฑ์ พร้อมกับ ผศ.นพ.พรเลิศ ฉัตรแก้ว เป็นผู้แทนรับมอบ เพื่อแทนความห่วงใยต่อบุคลากรทางการแพทย์และร่วมสนับสนุนการปฏิบัติงานของบุคลากรทางการแพทย์ให้ปลอดภัยห่างไกลโควิด-19 ณ ศาลาทินทัต โรงพยาบาลจุฬาลงกรณ์ สภากาชาดไทย
ขณะนี้ CMC กับ Teledoc ร่วมกันบริจาคชุดตรวจคัดกรองโควิด-19 แบบ ATK รวมมูลค่าแล้วกว่า 500,000 บาท ตามที่ตั้งใจมอบให้กับสถานพยาบาลทั่วประเทศมูลค่ากว่า 1 ล้านบาทภายในปีนี้ โดยผู้ที่สนใจชุดตรวจคัดกรองโควิด-19 แบบ ATK ด้วยการ Swab ทั้งแบบสำหรับใช้โดยทั่วไป (Home Use) และสำหรับใช้โดยบุคลากรทางการแพทย์ (Professional Use) สามารถสอบถามเพิ่มเติมได้ที่ โทร. 096-781-9695 หรือ LINE: @Teledoc และเว็บไซต์ www.teledocth.com